Diari Oficial de la Generalitat Valenciana


Sumari del DOGV 4618, del 29-10-2003 (2003/11528)

DECRET 219/2003, de 24 d'octubre, del Consell de la Generalitat, pel qual es cedix l'ús gratuït, pel termini de 10 anys, a l'Ajuntament de Crevillent, de l'immoble situat al carrer de València, número 13, del dit terme municipal, per a ser destinat a seu del Patronat Municipal d'Esports.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4618

Data del DOGV
:   29-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11472


Data del document
:   24-10-2003

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Crevillent
    * cultura regional
    * propietat immobiliària

DECRET 219/2003, de 24 d'octubre, del Consell de la Generalitat, pel qual es cedix l'ús gratuït, pel termini de 10 anys, a l'Ajuntament de Crevillent, de l'immoble situat al carrer de València, número 13, del dit terme municipal, per a ser destinat a seu del Patronat Municipal d'Esports. [2003/M11409]
  
Per mitjà del Reial Decret 665/1986, de 21 de febrer, sobre ampliació de mitjans adscrits als servicis traspassats a la Generalitat pel Reial Decret 2093/1983, de 28 de juliol, en matèria d'educació no universitària, l'administració estatal va transferir a la Generalitat l'immoble situat a Crevillent, carrer de València, número 13, la descripció de la qual és la següent:
  
Terreny en forma de trapezi regular, situat al carrer de València, número 15, hui 13, de Crevillent, que confronta: al nord, en una línia de 43,70 metres, amb la façana que dóna a l'avinguda de Madrid; a l'est, en una longitud de 28,90 metres fins al xamfrà, amb la façana que dóna al carrer del Rei En Jaume I; i a l'oest, en una longitud de 30 metres, amb el carrer de València, per on té el seu accés. En el costat est i sud té un xamfrà de 3,05 metres.
  
En l'interior del solar hi ha un edifici que té forma de C, que consta de planta baixa i un pis alt, i deixa a l'interior un pati. El solar té una superfície de 1.442,10 m², amb una superfície construïda de 1.783,58 m².
  
Consta en l'Inventari General de Béns i Drets de la Generalitat Valenciana amb el codi A02/03/059/0005, com bé de domini públic afecte al servici educatiu.
  
L'immoble figura inscrit en el Registre de la Propietat número tres d'Elx, al tom 1258 de l'arxiu, foli 199, finca número 29.708, inscripció 1a.
  
L'Ajuntament de Crevillent, en sessió plenària del dia 30 de novembre de 1993 i ratificat per Decret de l'Alcaldia de 30 de gener de 2003, va acordar sol·licitar de la Generalitat la cessió de l'ús de dit immoble.
  
Esta cessió té com a finalitat destinar-lo a seu del Patronat Municipal d'Esports.
  
Vistos els informes que consten en l'expedient i considerant justificada la utilitat pública i l'interés social del fi per al qual es destinarà l'immoble, la disposició transitòria primera de la Llei 14/2003, de 10 d'abril, de Patrimoni de la Generalitat, de conformitat amb allò establit pels articles 41 i següents de la Llei 3/1986, de 24 d'octubre, de Patrimoni de la Generalitat, així com la disposició addicional cinquena del text legal mencionat, en la redacció que en fa la Llei 8/1995, de 29 de desembre, de la Generalitat, de Mesures Fiscals, Administratives i d'Organització de la Generalitat, a proposta del conseller d'Economia, Hisenda i Ocupació i després de la deliberació del Consell de la Generalitat, en la reunió del dia 24 d'octubre de 2003,
  
DECRETE
  
Article 1
  
Desafectar del domini públic de la Generalitat l'immoble situat a Crevillent, carrer de València, número 13, la descripció del qual és la següent:
  
Terreny en forma de trapezi regular, situat al carrer de València, número 15, hui 13, de Crevillent, que confronta: al nord, en una línia de 43,70 metres, amb la façana que dóna a l'avinguda de Madrid; a l'est, en una longitud de 28,90 metres fins al xamfrà, amb la façana que dóna al carrer del Rei En Jaume I; i a l'oest, en una longitud de 30 metres, amb el carrer de València, per on té el seu accés. En el seu costat est i sud té un xamfrà de 3,05 metres.
  
En l'interior del solar hi ha un edifici que té forma de C, que consta de planta baixa i un pis alt, i deixa a l'interior un pati. El solar té una superfície de 1.442,10 m², amb una superfície construïda de 1.783,58 m².
  
Consta en l'Inventari General de Béns i Drets de la Generalitat Valenciana amb el codi A02/03/059/0005, com bé de domini públic afecte al servici educatiu.
  
L'immoble figura inscrit en el Registre de la Propietat número tres d'Elx, al tom 1258 de l'arxiu, foli 199, finca número 29.708, inscripció 1a.
  
Article 2
  
Declarar, als efectes de la seua cessió gratuïta a l'Ajuntament de Crevillent, l'alienabilitat de l'immoble descrit en l'article anterior.
  
Article 3
  
Cedir a l'Ajuntament de Crevillent l'ús gratuït, per termini de 10 anys, de l'immoble situat al carrer de València, número 13, de la dita població, amb la finalitat, única i exclusiva, de destinar l'immoble a seu del Patronat Municipal d'Esports.
  
L'inici del termini de la cessió començarà des de l'adopció del corresponent acord plenari pel qual s'accepte la cessió en els termes que consten en el present decret.
  
Article 4
  
La cessió queda subjecta a les següents condicions:
  
a) Que l'Ajuntament de Crevillent procedisca a l'acceptació de l'immoble en el termini de dos mesos.
  
b) Que l'Ajuntament de Crevillent rehabilite l'edifici en la seua totalitat, de conformitat amb l'avantprojecte o memòria valorada que redacte l'Ajuntament. El dit avantprojecte haurà de presentar-se en la Conselleria d'Economia, Hisenda i Ocupació, dins dels sis mesos comptats des de la data de subscripció del corresponent document administratiu de cessió, i haurà de ser aprovat pels servicis tècnics de patrimoni de la Conselleria d'Economia, Hisenda i Ocupació. Les obres de rehabilitació a realitzar han d'estar finalitzades en el termini de dos anys comptats a partir de la subscripció del referit document de cessió.
  
c) Que l'ajuntament cessionari destine l'edifici a la implantació de servicis municipals, autoritzant l'ocupació per CCOO de la zona actualment utilitzada per la dita entitat (aproximadament 220 m² en la planta primera) durant tot el termini de la cessió.
  
d) Que no s'arrende, cedisca ni transmeta per cap títol a favor d'un tercer l'immoble, excepte el que disposa el punt anterior en relació amb l'ocupació per CCOO de part de l'immoble.
  
e) Que l'Ajuntament de Crevillent mantinga i conserve l'edifici adequadament durant tot el termini de la cessió, i es faça càrrec de qualssevol despeses de conservació i manteniment d'este, així com del pagament dels impostos que es deriven de l'immoble objecte de cessió durant el termini establit per a esta.
  
f) Totes les responsabilitats inherents a la construcció de qualsevol ordre, tant en el període d'edificació com en el de gaudi d'allò que s'ha construït, seran a compte del cessionari.
  
Article 5
  
Una vegada transcorregut el termini de 10 anys pel qual se cedix l'immoble, o deixades de complir les condicions de la cessió, l'immoble revertirà de ple dret a la Generalitat.
  
En tot cas, la reversió o resolució de la cessió no atorgarà dret a cap indemnització per a l'ajuntament cessionari.
  
Disposició final
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa el present decret.
  
València, 24 d'octubre de 2003
  
El president de la Generalitat,
  
FRANCISCO CAMPS ORTIZ
  
El conseller d'Economia, Hisenda i Ocupació,
  
GERARDO CAMPS DEVESA